jkorsvik/nowiki_second_scrape_merged huggingface dataset:
Annika Zell

Annika Zell (født 24. mars 1965) er en svensk langrennstrener og tidligere orienteringsløper, skiorienterer og langrennsløper, bosatt i Norge.


== Biografi ==
Annika Zell vokste opp i Sundsvall og konkurrerte for Kovlands IF og Sundsvalls OK. Hun flyttet til Lillehammer og konkurrerte der for Nydalens Skiklub.
Annika Zell ble nummer åtte på 30 km i svensk mesterskap i langrenn i 1990 i Östersund.Zell vant VM I skiorientering (lang løype) i 1992 i Pontarlier og 1996 på Lillehammer. Hun vant også kort løype i 1998.
Hun kom på andreplass sammenlagt i  verdenscupen i skiorientering i 1991 og 2000 og på tredjeplass i 1999.
Zell vann O-Ringen i 1993 og 1996. Hun kom på femteplass sammenlagt i verdenscupen i orientering  i 1992. Hun har vunnet Tiomila tre ganger: i 1995 og 1996 med Sundsvalls OK og i 2006 med Nydalens SK. Hun deltok på det svenske laget som tok gull i nordisk mesterskap i orientering i 1992.
I 2018 begynte hun som langrennstrener for det svenske kvinnelandslaget, sammen med Magnus Ingesson.


== Referanser ==


== Eksterne lenker ==
(en) Annika Zell – IOF 
(en) Annika Zell – FIS (langrenn)
Anspert

Anspert (muligens født i Biassono, død 7. desember 881 i Milano) var erkebiskop av Milano fra 861 til 881.


== Liv og virke ==


=== Bakgrunn ===
Etten tradisjonen tilhørte Anspert slekten Confalonieri, dette er imidlertid ikke dokumentert. Tradisjonen om dette knyttes til hva som er formidlet av Goffredo da Bussero som tilhører 1200-tallet.
Mens han ennå ikke var blitt biskop, mottok Anspert fra keiser Ludvig II Ansprands gods; Ansdprand hadde drept monarkens bror.


=== Erkebiskop ===
Han ble utnevnt til erkebiskop av Milano den 26. juni 868, og under Ludvig II var han missus dominicus (palassinspektør). Han var en vel utdannet mann, og bad irske munker om å grunnlegge erkebiskopens scriptorium i Milano, som ble et senter for fremstillingen av illuminerte manuskripter.
Den 12. august 875 forflyttet han seg til Brescia, der keiseren like før var avgått med døden. Han organiserte der gravferd og begravelse som så fant sted i basilikaen Sant'Ambrogio i Milano. I januar det påfølgende år deltok han ved kroningen av Karl den skallede i Pavia, og fra den nye konge mottok han  ytterligere territorier ved Cavenago, Vimercate og Ornago. I juli 877 tok han del ved synoden i Ravenna der han fikk utvirket en rekke privilegier for det milanesiske metropolitanerkebispedøme.
Etter Karl den skalledes død i 877 trådte Anspert i konflikt med pave Johannes VIII. Paven gikk inn for Boso av Vienne som ny konge av Italia, mens Milano-erkebiskopen foretrakk Karloman av Bayern.
Den 1. juli 879 ble han ekskommunisert av paven, som den påfølgende oktober også avsatte ham. Men Anspert forble imidlertid på sin post idet han hadde det milanesiske kleresiets støtte. Erkebiskop Anspert og pave Johannes ble forsonet i forbindelse med at de begge var med på kroningen av Karl den tykke som konge av Italia (6. januay 880) i Ravenna.
Det var under hans tid som erkebiskop av Milano at dette erkebispesete begynte å bli betegnet som ambrosiansk.
Anspert døde i Milano i desember 881 og ble begravet i basilikaen Sant'Ambrogio.


== Kilder ==
Pavan, Massimiliano (1960).  Alberto Maria Ghisalberti, red. Dizionario Biografico degli Italiani. Milano: Istituto della Enciclopedia italiana. 


== Litteratur ==
Margherita Giuliana Bertolini, ‘Ansperto’ in Dizionario Biografico degli Italiani, Volume 3 (1961)
Vitenskapsåret 1741

Vitenskapsåret 1741 er en oversikt over hendelser, prisvinnere, fødte og avdøde personer med tilknytning til vitenskap i 1741.


== Oppdagelsesreiser ==
mai – Vitus Bering legger ut fra Petropavlovsk-Kamtsjatskij for å kartlegge kysten av Siberia og Alaska.
15. juli – Aleksej Tsjirikov får landkjenning av fastlands-Alaska og sender noen av mannskapet i land. Disse blir de første européerne som setter fot i Alaska.


== Astronomi ==
Overbevist av parallaksestudier som viser at Jorda går i bane, avgjør pave Benedikt XIV at imprimatur skal trykke Galileo Galileis samlede verker. Beslutningen innebærer at dommene fra 1616 og 1633 blir opphevet..


== Fysikk ==
Émilie du Châtelet får publisert avhandlingen «Institutions de physique». Jean-Jacques d'Ortous de Mairan imøtegår hennes meninger om vis viva. Mme du Châtelet svarer ham. Dette utgjør den første vesentlige vitenskapelige meningsutveksling mellom en mann og en kvinne.
25. desember – Anders Celsius foreslår å dele temperaturskalaen i 100.


== Kjemi ==
Charles Wood oppdager grunnstoffet platina under en reise til Jamaica..


== Zoologi ==
Georg Wilhelm Steller, lege på Berings andre Kamtsjatkaekspedisjon, beskriver mange nye arter, deriblant stellersjøku. Arten ble utryddet 1768.


== Medisin ==
Nicolas Andry får publisert avhandlingen «Orthopédie», og setter derved navn på fagfeltet ortopedi. Paris.


== Institusjoner ==
Anders Celsius får etablert Uppsala astronomiska observatorium.


== Publikasjoner ==
Emanuel Swedenborg får publisert de to første bindene av verket «Œconomia regni animalis». Amsterdam.


== Prisvinnere ==
Copleymedaljen: John Theophilus Desaguliers


== Fødsler ==


== Dødsfall ==

		


== Referanser ==
Eliot Vassamillet

Eliot Vassamillet (født 29. desember 2000 i Mons i Belgia), mest kjent under artistnavnet Eliot, er en belgisk sanger og artist. Han ble nasjonalt kjent i 2018 da han deltok i The Voice Belgique, Belgias versjon av tv-talentkonseptet The Voice. Han representerte Belgia i Eurovision Song Contest 2019 i Tel Aviv i Israel med sangen «Wake Up».


== Bakgrunn ==
Vassamillet er oppvokst i byen Mons og er elev ved den videregående skolen Collège Saint-Stanislas i samme by. Vinteren 2018 ble han kjent i Belgia, da han deltok i den syvende sesongen av The Voice Belgique. I talentkonkurransen fikk han plass i teamet til den franske sangeren Slimane. Eliot ble slått ut av konkurransen i ellevte program i mars 2018.I januar 2019 offentliggjorde den vallonsk-belgiske kringkasteren RTBF at Eliot skulle representere Belgia i Eurovision Song Contest i Tel Aviv i mai 2019. Han fremførte «Wake Up», skrevet av Pierre Demoulin, frontfigur i den belgiske gruppen Roscoe og medskribent for låten «City Lights» med Blanche, Belgias Eurovision-bidrag i 2017. Eliot ble imidlertid slått ut i sin semifinale tirsdag 14. mai 2019.


== Referanser ==


== Eksterne lenker ==
(en) Eliot Vassamillet på Discogs 
(en) Eliot Vassamillet på Discogs 
(en) Eliot Vassamillet på MusicBrainz 
(en) Eliot Vassamillet på Spotify 
(en) Eliot Vassamillet på Last.fm 
Eliot Vassamillet på Instagram
Gurtejávri

Gurtejávri (nordsamisk) er en innsjø i Tana kommune i Finnmark. Den ligger i vassdraget til Lákšjohka, ei sideelv til Tana.


== Referanser ==
Krogseth kraftverk

Krogseth kraftverk er et vannkraftverk ved Rødvenfjorden i Rauma kommune i Møre og Romsdal.
Det er et elvekraftverk som utnytter et fall på ca 60 meter.
Installert effekt er 15 kW. Årsproduksjon er 0,05 GWh.
Kraftverket eies av lokal gruneier.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Bihtošjohka

Bihtošjohka (nordsamisk, historisk Bittušjåkka) er ei elv i Tana kommune i Finnmark. Den er ei sideelv til Gurtejohka og er 21,5 kilometer lang. Elva starter på høydedraget Uhcaguolban på Laksefjordvidda og renner i hovedsakelig østlig retning til samløpet med Gurtejohka.


== Referanser ==
Sofie Heby Pedersen

Sofie Heby Pedersen (født 1. februar 2001) er en dansk syklist. Hun fikk gull i lagkonkurransen i sykling under Sommer-OL for ungdom 2018. 


== Idrettskarriere ==
Pedersen kom på femteplass i U17-klassen under Ungdoms-EM i terrengsykling 2016. Hun deltok der også på stafetten, der hun fikk sølv sammen med Alexander Young Andersen og Malthe Helbo Stubmark. Hun vant U17-klassen i dansk mesterskap i terrengsykling i 2016 og 2017.Hun vant juniorklassen under dansk mesterskap i MTB i juni 2018. Hun kom på 12.-plass i juniorklassen i EM i terrengsykling. Hun representerte Danmark under Sommer-OL for ungdom 2018, og vant der lagkonkurransen sammen med Mie Saabye Madsen. 


== Referanser ==


== Eksterne lenker ==
(en) Sofie Heby Pedersen – ProCyclingStats 
(en) Sofie Heby Pedersen – TheSports.org 
(en) Profil hos Sommer-OL for ungdom 2018 Arkivert 19. januar 2019 hos Wayback Machine.
(en) Profil hos The-sports.org
Mie Saabye Madsen

Mie Saabye Madsen (født 8. august 2001) er en dansk syklist, som representerer Silkeborg MTBK og Team Rytger. Hun fikk gull i lagkonkurransen i sykling under Sommer-OL for ungdom 2018. 


== Idrettskarriere ==
Hun deltok i Ungdoms-EM i terrengsykling 2015 (U15) i Graz i Østerrike, og vant der gull individuelt, og hun fikk bronse i lagkonkurransen sammen med Hans Landbo og Markus Heuer. Hun fikk bronse i eliteklassen under dansk mesterskap i terrengløp i 2017, bak Malene Degn og Caroline Bohé.Hun deltok i Sykling under European Youth Summer Olympic Festival 2017, og kom der på sjuendeplass i temporittet. 
Under VM i landeveissykling 2018 kom hun på niendeplass i fellesstart i juniorklassen. Hun representerte Danmark under Sommer-OL for ungdom 2018, og vant der lagkonkurransen sammen med Sofie Heby Pedersen. 


== Referanser ==


== Eksterne lenker ==
(en) Mie Saabye – ProCyclingStats 
(en) Mie Saabye – Cycling Archives 
(en) Mie Saabye – TheSports.org 
(en) Profil hos Sommer-OL for ungdom 2018 Arkivert 19. januar 2019 hos Wayback Machine.
(en) Profil hos The-sports.org
H.265

H.265/HEVC er en standard for effektiv videokomprimering. Standarden har flere navn, og begynte som "High Efficiency Video Coding" (HEVC). ISO/IEC kaller standarden MPEG-H Part 2, mens ITU-T kaller den H.265. Standarden etterfølger H.264 og støtter oppløsning på 8192×4320 og 8K UHDTV, men kan få samme kvalitet med omtrent halvparten av datamengden. Standarden ble utviklet for å møte et voksende behov for bevegelige bilder, videokonferanser, lagring av digital film og TV.


== Metode ==

H.264 er en blokkorientert og bevegelseskompensert kompressjonsstandard. At den er blokkorientert betyr at bildet deles opp i blokker ut fra hvor mye pikslene i et område ligner på hverandre. Mens H.264 bruker makroblokker mellom 16x16 piksler og 4x4 piksler tillater H.265 blokker opp til 64x64 piksler. Bevegelseskompenseringen ligger i at når bildet beveger seg, så flyttes blokkene i bevegelsesretningen slik at mest mulig av forrige bilde brukes igjen. H.265 forsøker å forutsi bevegelser, og trenger bare å kode farten og retningen på bevegelsen, samt å korrigere forskjellen mellom det forutsette og det reelle bildet. Forutsigelsene er bedre i H.265 enn i H.264, og det brukes 33 retninger for bevegelse der H.264 brukte 9.  H.265 åpner også for parallell prosessering ved å dele bilder opp i uavhengige regioner, og er tilpasset til moderne CPU'er.H.265 krever nesten 10 ganger så mye datakraft som H.264, og bruker derfor vesentlig mer strøm, noe som gjør at standarden ikke umiddelbart ble en suksess. Støtte i hardwaren for dekoding er derfor noe som bygges inn i mange CPU'er, grafikkort og Blu-ray spillere.


== Bruk ==
Apple støtter H.265 i iOS 11 og 12, og MacBook Pro har hardware støtte for dekoding. Android 5.0 kom med støtte for H.265. Microsoft har støtte for kodeken i Windows 10, og Netflix koder sitt 4K-innhold med H.265. Intel, AMD og NVIDIA har (per 2018) produkter med støtte for hardware dekoding av H.265.


== Referanser ==


== Eksterne lenker ==
(en) Offisielt nettsted 
(en) H.265/HEVC – kategori av bilder, video eller lyd på Commons
Notat (avis)

Notat er et dansk tidsskrift, som ble etablert i 1972, som en EU-kritisk avis. Fra 1974 til 1984, og igjen fra 1995 til 2003, var navnet Det Ny Notat. Fram til 2007 ble Notat utgitt som enten ukeavis eller 14-dagersavis. Etter 2007 er tidsskriftet utgitt som månedsmagasin med navnet «Magasinet NOTAT» og siden 2009 under navnet «NOTAT - magasin om demokrati og Europa».
Bladet ble grunnlagt i 1972 i forbindelse med opprettelsen av det danske Folkebevægelsen mod EF, som organ for EF-motstanden etter folkeavstemningen om Danmarks medlemskap i EF samme år. Bladet var tverrpolitisk, men fundert i sentrum-venstre. Bladet har gjennom hele sin historie hatt redaksjonell frihet, men fungerte fram til 2007 i stor grad som kampanjeavis.Fra 2007 til 2009 ble avisen utgitt som månedsmagasin. Den redaksjonelle linjen har etter dette vært å drive kritisk journalistikk om EU.
Fra desember 2009 har NOTAT vært utgitt av Oplysningsforbundet DEO, som et månedsmagasin om demokrati og Europa. NOTAT har fortsatt full redaksjonell frihet.Ansvarlig redaktør er Rasmus Nørlem Sørensen.


== Referanser ==


== Eksterne lenker ==
Notats hjemmeside
NOTATs historie
Wow (Post Malone-sang)

«Wow» (stylet som «Wow.») er en sang av den amerikanske rapperen Post Malone, utgitt som en singel på Republic Records 24. desember 2018.


== Promotering ==
Post Malone uttalte tidligere i desember 2018 at han ønsket å utgi et annet lydspor før året var omme; hans forrige singel var «Sunflower» med Swae Lee, den ledende singelen fra Spider-Man: Into the Spider-Verse lydsporet.


== Sporliste ==


== Referanser ==


== Eksterne lenker ==
(en) Wow på Discogs 
(en) Wow på MusicBrainz 
(en) Wow på Last.fm 
(en) Wow på Genius — sangtekst 
(en) Wow på AllMusic
Norgesmesterskapet på ski 1934

Hovedlandsrennet (NM) på ski 1934 ble arrangert i Porsgrunn fra 7. til 12. mars 1934. Bare menn deltok.


== 17 km langrenn ==

Dato: 11. mars


== 30 km langrenn ==

Dato: 7. mars


== Spesielt hopprenn ==

Dato: 12. mars


== Kombinert ==

Dato: 11.-12. mars

Norges Skiforbunds pokal til beste krets ble vunnet av Vest-Oppland Skikrets.


== Kilder ==
Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord, s. 102. Skiforlaget - Erling Ranheim, Oslo 1955.
«Hovedlandsrennet starter med fiasko», Adresseavisen 9. mars 1934, s. 8.
«En heldig avslutning på Hovedlandsrennet i Porsgrunn», Grimstad Adressetidende 13. mars 1934, s. 1.
Nicolai Højgaard

Nicolai Højgaard (født 12. mars 2001) er en dansk golfspiller, som representerer Gyttegård Golf Klub.  


== Idrettskarriere ==
Højgaard kom på fjerdeplass i Danish International Amateur Championship 2017. I det danske mesterskapet i golf (DM slagspil) i 2018 kom han på niendeplass. Han kom på femteplass i Copa Baleares, sjetteplass i Junior Orange Bowl International og sjetteplass også i Portuguese Internacional Amateur Championship i 2017. 
Han deltok i European Nations Cup i Spania, og kom der på 12.-plass. Han kom på andreplass totalt i Toyota Junior World Cup 2018 i Japan, bak sin tvillingbror Rasmus Højgaard. Han vant EM i golf for amatører 2018, ett slag foran Robin Dawson, og han deltok på Danmarks lag som fikk bronse i Lag-EM i golf for amatører 2018.Han representerte Danmark under Sommer-OL for ungdom 2018, og kom der på niendeplass. 


== Referanser ==


== Eksterne lenker ==
(en) Nicolai Højgaard – Olympedia 
(en) Nicolai Højgaard – Europatouren 
(en) Nicolai Højgaard – Verdensrankingen 
(en) Profil hos World Amateur Golf Ranking
(en) Profil hos European Golf Rankings
(en) Profil hos Sommer-OL for ungdom 2018 Arkivert 19. januar 2019 hos Wayback Machine.
Anne Wennerwald Normann

Anne Wennerwald Normann (født 21. mai 2001) er en dansk golfspiller, som representerer Rungsted Golfklub.  


== Idrettskarriere ==
Normann kom på andreplass i Kronborg Masters, og sjetteplass i DGU Elite Tour Finale i 2017. 
Hun deltok i German Girls Open 2018, og kom der på 13.-plass, og hun kom på andreplass i Wiibroe Cup i Danmark. Hun kom på 17.-plass i det danske mesterskapet i golf 2018, og fjerdeplass i Danish International Ladies Amateur Championship. I Lag-EM i golf for junior kom Danmark på sjuendeplass, med Normann på laget. I det danske juniormesterskapet i golf 2018 kom hun på femteplass. Hun kom på 22.-plass i World Junior Girls Championship. 
Hun representerte Danmark under Sommer-OL for ungdom 2018, og kom der på 22.-plass. 


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
(en) Profil hos World Amateur Golf Ranking
(da) Profil hos Dansk Golf Union
(en) Profil hos European Golf Rankings
(en) Profil hos College Sports America
(en) Profil hos Sommer-OL for ungdom 2018 Arkivert 19. januar 2019 hos Wayback Machine.
Caŋajohka

Caŋajohka (nordsamisk, historisk Čagŋajåkka) er ei elv i Tana kommune i Finnmark. Den er ei sideelv til Gurtejohka og er 10,2 kilometer lang. Elva starter nordvest for høydedraget Leammonurki på Laksefjordvidda og renner først mot nordvest, deretter øst, før den snur mot nord på den siste strekningen før samløpet med Gurtejohka.


== Referanser ==
Erich Eyck

Erich Eyck (født 7. desember 1878 i Berlin, død 23. juni 1964 i London) var en tysk-engelsk jurist og historiker.
Han var født i Berlin og studerte for å bli en advokat. Før første verdenskrig var en av hans klienter den russiske marxistiske revolusjonære Anatolij Lunatsjarskij. I 1928 ble han valgt til Berlins kommunestyre som representant for Deutsche Demokratische Partei. Eyck skrev også artikler for Vossische Zeitung. Etter maktovertagelsen til Adolf Hitler, emigrerte Eyck til Storbritannia i 1937, og bodde i Boars Hill, Berkshire og Hampstead, London. Han antok britisk nasjonalitet etter 1945.


== Referanser ==
Djupå kraftverk

Djupå kraftverk er et vannkraftverk ved Vingvågen i Hitra kommune i Trøndelag.
Det er et elvekraftverk som utnytter et fall på ca 50 meter i Djupåelva.
Installert effekt er 8 kW. Årsproduksjon er 0,05 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Norgesmesterskapet på ski 1936

Hovedlandsrennet (NM) på ski 1936 ble arrangert på Kongsvinger fra 5. til 8. mars 1936. Bare menn deltok.


== 17 km langrenn ==

Dato: 7. mars


== 30 km langrenn ==

Dato: 5. mars

Generalstabens pokal til beste krets ble vunnet av Aker Skikrets.


== Spesielt hopprenn ==

Dato: 8. mars


== Kombinert ==

Dato: 7.-8. mars

Norges Skiforbunds pokal til beste krets ble vunnet av Vest-Oppland Skikrets.


== Kilder ==
Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord, s. 102. Skiforlaget - Erling Ranheim, Oslo 1955.
«30 km. rennet på Kongsvinger», Arbeiderbladet 6. mars 1936, s. 15.
«Kåre Busterud kongepokalen i Hovedlandsrennet», Nationen 9. mars 1936, s. 2.
EM i volleyball for menn 2013

EM i volleyball for menn 2013 ble arrangert i Danmark og Polen fra 20. til 29. september 2013.
Russland vant sin trettende europamestertittel etter å ha slått Italia i finalen. Serbia slo Bulgaria i bronsefinalen og tok bronse. Dmitrij Muserskij fra Russland ble turneringens MVP.


== Arenaer ==


== Gruppespill ==


=== Gruppe A ===


=== Gruppe B ===


=== Gruppe C ===


=== Gruppe D ===


== Sluttspill ==


=== Playoff ===


=== Kvartfinaler ===


=== Semifinaler ===


=== Bronsefinale ===


=== Finale ===


== Se også ==
EM i volleyball for kvinner 2013


== Eksterne lenker ==
Offisiell nettside Arkivert 19. januar 2019 hos Wayback Machine.
Rudolf Lindau

Rudolf Lindau (pseudonym :Paul Graetz; født 28. mars 1888 i Riddagshausen; død 18. oktober 1977 i Berlin) var en tysk historiker og politiker (SPD, KPD og SED).


== Referanser ==
Mandalskameratene i 2019

Sesongen 2019 spiller Mandalskameratene i 3. divisjon, etter å ha rykket opp fra 4. divisjon sesongen før. Lagets trener er Per Gunnar Laudal.


== Tabellen ==


== Treningskamper ==


== Seriekamper ==


== Cupkamper ==


== Statistikk ==


=== Målscorere ===
Sist oppdatert: ved sesongslutt'


=== Kort ===
Sist oppdatert: ved sesongslutt'


=== Tilskuere ===


== Mandalskameratene 2 ==
Reservelaget til Mandalskameratene spiller i 2019 i 6. divisjon. 


=== 6. divisjon, Agder, avdeling 3 ===


== Spillere ==


=== Spillerstallen 2019 ===


== Se også ==
Mandalskameratene
3. divisjon 2019
Danmark i Eurovision Choir of the Year

Danmark debuterte i den aller første utgaven av Eurovision Choir of the Year, som ble arrangert i Riga, Latvia i 2017. Koret som representerte Danmark i deres første og hittil eneste deltagelse i konkurransen i 2017, var koret Akademisk Kor Århus. Koret ble valgt internt av den danske kringkasteren Danmarks Radio.


== Deltagelse ==


== Kommentatorer ==


== Se også ==
Danmark i Eurovision Song Contest
Danmark i Junior Eurovision Song Contest


== Referanser ==


== Eksterne lenker ==
Den europeiske kringkastingsunion: Offisiell nettside for Eurovision Choir of the Year
Herjangsfjellet

Herjangsfjellet er et fjell i Narvik kommune i Nordland.
Amandakomiteens Gullklapper

Gullklapperen er en hederspris som deles ut i forbindelse med utdelingen av Amandaprisen. Gullklapperen ble første gang utdelt i 1990.Symbolet på denne hedersprisen er en statuett utformet av billedhuggeren Nils Aas.


== Prisvinnere ==
2019 Philip Øgaard
2018 Veslemøy Fosse Ree
2017 Inge-Lise Langfeldt
2016 Norsk Film Kostyme
2015 Harald Mæle
2014 June Paalgard
2013 Irmelin Wister
2012 Kortfilmfestivalen i Grimstad
2011 Celine Engebrigtsen og Kjersti Paulsen, casting-agenter
2010 Andrzej Kiwala
2009 Malte Wadman
2008 John Christian Rosenlund, filmfotograf
2007 Aslaug Holm, filmregissør
2006 Binne Thoresen
2005 Jan Lindvik
2004 Morten Skallerud
2003 Billy Johanson
2002 John Erik Kaada
2001 Mongoland
2000 Pål Gengenbach
1999 Randall Meyers
1998 Siw Järbyn
1997 Erling Thurmann Andersen
1996 Karl Juliusson
1996 Norsk Filmforbund (jubileumsgullklapper i anledning filmens 100-årsjubileum)
1995 Madeleine Fant
1994 Unni Straume
1992 Eilert Stensby
1991 Knut Andersen, filmregissør
1990 Eli Skolmen Ryg


== Referanser ==
Kunståret 1996


== Hendelser ==
23. januar – Oppdagelsen av en bortgjemt kerubstatue på Fifth Avenue i New York, som har stått på samme sted i en bygning i over 90 år, blir kunngjort.
1. februar – En dokumentarfilm av Peter Schamoni om kunstnerparet Niki de Saint Phalle og Jean Tinguely har premiere i Tyskland. Den heter Niki de Saint Phalle: Wer ist das Monster – du oder ich? (Hvem er monstret – du eller jeg?).
13. juni – Engelskmannen David Elliott utpekes til sjef for Moderna museet.
1. august – Kunsthøgskolen i Oslo dannes ved sammenslåing av flere kulturskoler i Oslo.


== Verk ==


== Utstillinger ==
10. november – Utstillingen "Agitation för lyckan", med kunst fra Josef Stalin-tiden i Sovjetunionen, avsluttes på Liljevalchs konsthall. Den omfattet også kunst som ikke var ønsket av myndighetene i det datidens Sovjetunionen vises.
Sol LeWitt Prints: 1970–1995 – Museum of Modern Art.


== Priser ==
Archibald Prize – Wendy Sharpe, Self Portrait – as Diana of Erskineville
Caldecott-medaljen – Peggy Rathmann, Officer Buckle and Gloria
Eckersbergmedaljen
Erik A. Frandsen, maler
Sys Hindsbo, maler
Bent Karl Jacobsen, maler
Aksel Jensen, maler
Kehnet Nielsen, maler
Lene Adler Petersen, maler
Kirsten Justesen, billedhugger
Thorbjørn Lausten, billedhugger
Prins Eugen-medaljen
Ulf Trotzig, maler
Lars Kleen, skulptør
Ove Hidemark, arkitekt
Vibeke Klint, dansk kunsthåndverker
Outi Heiskanen, finsk grafiker
Turnerprisen – Douglas Gordon
Wynneprisen – William Robinson, Creation Landscape Earth and Sea


== Dødsfall ==
4. januar – Axel Wallenberg, svensk skulptør (født 1898)
12. februar – Fritz Sjöström, svensk visekomponist og -sanger samt kunstner (født 1923)
16. mars – Charles Brånå, svensk kunstner (født 1918)
24. mars – Edwin Maria Steindl, ungarsk-norsk kunstner (født 1913)
17. april – Piet Hein, dansk multikunstner (født 1905)
12. juni – Astrid Thorlund, svensk kunstner og illustratør av banebøker (født 1960)
28. juni – Birger Halling, svensk kunstner (født 1907)
16. september – Sven Alfons, svensk poet, kunstner, kunsthistoriker og kunstkritiker (født 1918)
24. september – Cai Lindahl-Sonesson, svensk tekstilkunstner (født 1933)
19. november – Poul Ströyer, svensk kunstner, karikaturskaper og illustratør (født 1923)
26. november – Paul Rand, amerikansk grafiker (født 1914)
29. november – Dan Flavin, amerikansk kunstner, skulptør (født 1933)
Wilgot Lind, svensk kunstner (født 1915)


== Referanser ==


== Eksterne lenker ==
(en) 1996 in art – kategori av bilder, video eller lyd på Commons